title: Marketingni tashkil etish tamoyillari
text: 176
  uchun katta ahamiyatga ega. Bu asosan, qiyin paytda bilinadi. O‗z xizmatchilariga
  tashabbus ko‗rsatadigan boshliq bu kabi vazifani bajara olmaydigan boshliqdan
  ustun turadi.
  Haqiqiylik
  ham marketing faoliyatini amalga oshirishda muhim omildir.
  Marketolog o‗z xaridori, tovar etkazib beruvchisini aldashi mumkin emas, aks
  holda inqirozga uchraydi. Marketing bo‗limi xizmatchilari o‗z ishini puxta, sodiqli
  va sidqidildan bajarishi uchun ularni rag‗batlantirishda adolat va haqiqat bilan
  do‗stona munosabatda bo‗lishi kerak. Marketing bo‗limi xizmatchilari
  iste‘molchilar haqiqatni va tenglikni talab qilishganda ular bilan maslahatlashishi
  lozim. Ammo bu talablarni hech bir tamoyilni buzmasdan, umuman manfaatlarga
  putur etkazmasdan bajarishi kerak. Buning uchun marketing bo‗limi boshlig‗i
  barcha usullarni ishga solishi kerak.
  Marketingni tashkil etishda
  ilmiylilik tamoyili
  alohida ahamiyat kasb etadi.
  Marketing ob‘ektiv iqtisodiy qonunlarning talabini etiborga olgan holda amalga
  oshiriladi. SHunday ekan, marketingni tashkil qilish har tomonlama chuqur ilmiy
  izlanishlar asosida barcha ob‘ektiv shart-щaroitlarni hisobga olgan holda amalga
  oshiriladi. Marketingni amalga oshirishda ilmiylilik har qaday qolipga qarshi, har
  bir masalaga alohida yondashish va ustalik bilan faoliyat ko‗rsatishni nazarda
  tutadi. Bunda ushbu masalalar ilmiy asosga ega bo‗lishi ko‗rib chiqilishi va hal
  qilnishi lozim.
  Marketingni tashkil etish va uni amalga oshirishda
  samaradorlik tamoyili
  har qanday marketing masalalarini qisqa muddatda kam xarajatlar bilan hal etishni
  taqozo etadi. Marketing faoliyatida tejamkorlikni keng yoyish, resurslardan
  oqilona foydalanishni tashkil etish, tovarlar zahirasini qisqartirish, tovarlar
  aylanishini tezlashtirish, ular kam xarajatlar bilan xaridorga etkazish – bular
  barchasi ushbu tamoyilning asosiy mazmunidir.